Wojerecy (AK/SN). Wo dwurěčnosć w měšćanskim wobrazu so Wojerecy najwšelakorišo prócuja. Tole podšmórny wyši měšćanosta Stefan Skora (CDU) na wčerawšim posedźenju měšćanskeje rady. Wón rozprawješe wo tym, kak město wustawki wo spěchowanju serbskeje rěče a kultury zwoprawdźa.
Na Lessingowym a Foucaultowym gymnaziju su serbski napis nachwatali. Tajki matej nětko tež dwě zakładnej šuli, po tym zo běchu jej saněrowali. Wobydlerski centrum Piwarska hasa 1 ma nimo wonkowneho serbskeho napisa tež nutřka wšitke rumnosće serbsce a němsce popisane. „Wot lěta 2011 mamy na wšitkich twarskich taflach w měsće znajmjeńša serbske pomjenowanje města“, Stefan Skora rozłoži, „hdźež je to móžno, tež twarski projekt dwurěčnje pomjenujemy.“
pol_Latn szl_Latn